# 2.3 Pero... ti que dis?

# Planeta plano ou planeta redondo?

Hai quen pensa que a Terra é plana, coma un prato xigante. Esta idea, chamada terraplanismo, aparece ás veces en vídeos ou redes sociais, pero... ten algún fundamento científico?

Agora que xa sabes máis sobre a estrutura da xeosfera e a forma do planeta, toca poñer o pensamento crítico a funcionar. Investiga esta crenza, busca probas reais e responde:

- É posible que a Terra sexa plana?

Lembra: para facer unha boa investigación, debes buscar información científica e rigorosa, como aprendiches no tema anterior. Non todo o que atopas en internet é fiable, así que contrasta fontes e pensa coma unha persoa investigadora!

## Lectura facilitada

Hai quen pensa que a Terra é plana, como un prato xigante.
Esta idea chámase terraplanismo.
Ás veces aparece en vídeos ou redes sociais, pero...
Ten algunha base científica?

Agora que xa sabes máis sobre a xeosfera e a forma da Terra, toca usar o pensamento crítico.

Investiga esta crenza.
Busca probas reais e responde esta pregunta:

É posible que a Terra sexa plana?

Lembra:
Para facer unha boa investigación, necesitas usar información científica e fiable.
Non todo o que aparece en Internet é certo.
Compara fontes diferentes e pensa coma unha persoa investigadora.

# Diario de aprendizaxe

Como ves, moitas persoas seguen a dar por certas moitas crenzas sen base científica.

Indica se xa coñecías esta crenza e se coñeces algunhas outras relacionadas con este tema no teu diario de aprendizaxe e reflexiona sobre a importancia de contrastar a información científica desmentido boatos e pseudociencias.

Páxina 8 de 34

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)