# 5. Conclusión

# Conclusións

Misión completada! Levounos traballo pero tras acadar o reto aprendemos que:

- O interior da Terra está formado por capas diferenciadas (codia, manto e núcleo) que explican fenómenos como os volcáns e os terremotos debido ao movemento das placas tectónicas.
- Os minerais son os compoñentes básicos das rochas, teñen propiedades específicas que nos axudan a identificalos e a coñecer os seus usos.
- As rochas fórmanse nun ciclo continuo mediante procesos xeolóxicos e clasifícanse en ígneas ou magmáticas, sedimentarias e metamórficas segundo como se forman.
- A explotación dos recursos naturais debe facerse de forma responsable, xa que son limitados e a súa extracción pode ter impactos ambientais que é necesario minimizar.
- Cada recuncho de Galicia agocha un patrimonio xeolóxico propio que cómpre descubrir, comprender e pór en valor, para afondar no coñecemento da historia da Terra e protexer a nosa contorna, tan fermosa como única.

# Tarefa

Copia no teu caderno o mapa conceptual anterior, de tal modo que cada esquema integrante ocupe unha única páxina:

- Esquema 1: Estrutura e dinámica terrestre
- Esquema 2: Os minerais
- Esquema 3: As rochas

Trata de completar e ampliar cada un dos mapas coa información proporcionada neste REA.

Asimila os contidos aprendidos e repasa con esta visual conxunta!

# Rúbrica para avaliar a exposición oral

Rúbrica para avaliar a exposición oral
| 4 Excelente | 3 Satisfactorio | 2 Mellorable | 1 Insuficiente
--- | --- | --- | --- | ---
Fala | Fala amodo e con gran claridade. (4) | A maioría do tempo, fala amodo e con claridade. (3) | Unhas veces fala amodo e con claridade, pero outras acelera e enténdeselle mal. (2) | Fala rápido ou detense demasiado á hora de falar. Ademais, a súa pronuncia non é boa. (1)
Vocabulario | Usa vocabulario apropiado para a audiencia. Aumenta o vocabulario da audiencia definindo as palabras que poderían ser novas para esta. (4) | Usa vocabulario apropiado para a audiencia. Inclúe 1-2 palabras que poderían ser novas para a maior parte da audiencia, pero non as define. (3) | Usa vocabulario apropiado para a audiencia. Non inclúe vocabulario que podería ser novo para a audiencia. (2) | Usa varias (5 ou máis) palabras ou frases que non son entendidas pola audiencia. (1)
Volume | O volume é o suficientemente alto para ser escoitado por todos os membros da audiencia durante toda a presentación. (4) | O volume é o suficientemente alto para ser escoitado por todos os membros da audiencia polo menos o 90% do tempo. (3) | O volume é o suficientemente alto para ser escoitado por todos os membros da audiencia polo menos o 80% do tempo. (2) | O volume con frecuencia é moi débil para ser escoitado por todos os membros da audiencia. (1)
Comprensión | O ou a estudante pode contestar con precisión case todas as preguntas expostas sobre o tema polos seus compañeiros e polas súas compañeiras de clase. (4) | O ou a estudante pode contestar con precisión a maioría das preguntas expostas sobre o tema polos seus compañeiros e polas súas compañeiras de clase. (3) | O ou a estudante pode contestar con precisión unhas poucas preguntas expostas sobre o tema polos seus compañeiros e polas súas compañeiras de clase. (2) | O ou a estudante non pode contestar as preguntas expostas sobre o tema polos seus compañeiros e polas súas compañeiras de clase. (1)
Postura do corpo e contacto visual | Á hora de falar a postura e o xesto son moi adecuados. Mira a todos os compañeiros e todas as compañeiras con total naturalidade. (4) | A maioría do tempo a postura e o xesto son adecuados e case sempre mira aos compañeiros e ás compañeiras mentres fala. (3) | Algunhas veces, mantén a postura e o xesto adecuados, e outras non. En ocasións mira aos seus compañeiros e ás súas compañeiras. (2) | Non mantén a postura e xesto propios dunha exposición oral e, a maioría das veces, non mira os seus compañeiros e ás súas compañeiras. (1)
Contido | Demostra un completo entendemento do tema que expón. (4) | Demostra un bo entendemento do tema que expón. (3) | Demostra un bo entendemento de partes do tema que expón. (2) | Non parece entender moi ben o tema que expón. (1)

Obra derivada (proxecto cREAgal) de “Rúbrica para evaluar la exposición oral” de CEDEC. Rúbrica para avaliar a exposición oral (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Rúbrica para avaliar o traballo en equipo

Rúbrica para avaliar o traballo en equipo
| 4 Excelente | 3 Satisfactorio | 2 Mellorable | 1 Insuficiente
--- | --- | --- | --- | ---
Participación e colaboración | Todos os membros do equipo participaron activamente nas tarefas propostas e colaboraron axudando ás demais persoas. (4) | A maior parte dos membros do equipo participaron activamente nas tarefas propostas e colaboraron axudando ás demais persoas. (3) | A metade dos membros do equipo participou activamente nas tarefas propostas e colaborou axudándose entre si. (2) | Só un membro do equipo (ou ningún) participou de forma activa nas tarefas propostas e non houbo colaboración nin axuda entre eles e elas. (1)
Distribución das tarefas | As tarefas repartíronse de forma equitativa entre todos os membros do equipo. (4) | A maior parte das tarefas repartíronse de forma equitativa entre todos os membros do equipo. (3) | Só a metade das tarefas se repartiron de forma equitativa entre todos os membros do equipo. (2) | Houbo unha repartición moi desigual das tarefas entre os diferentes membros do equipo. (1)
Integración entre os membros do equipo | Durante a realización de todas as tarefas os membros do equipo expresaron libremente as súas opinións e puntos de vista, escoitaron as opinións das demais persoas e foron capaces de chegar a un consenso. (4) | Durante a realización da maior parte das tarefas os membros do equipo expresaron as súas opinións con liberdade, escoitaron ás demais persoas e foron capaces de chegar a un consenso. (3) | Durante a realización das tarefas só a metade dos membros do equipo expresou libremente as súas opinións, escoitou as das demais persoas e logrou poñerse de acordo. (2) | Durante a realización das tarefas só un membro do equipo expresou a súa opinión, non houbo diálogo e terminouse impoñendo a opinión dunha soa persoa. (1)
Asunción de funcións e responsabilidades | Todos os membros do equipo exerceron moi ben as súas funcións e cumpriron á perfección as súas responsabilidades. (4) | A maior parte dos membros do equipo exerceron as súas funcións e cumpriron coas súas responsabilidades. (3) | Só a metade dos compoñentes do equipo exerceu ben as súas funcións e cumpriu coas súas responsabilidades. (2) | Só un membro do equipo (ou ningún) exerceu ben as súas funcións e cumpriu coas súas responsabilidades. (1)

Obra derivada (proxecto cREAgal) de “Rúbrica para evaluar el trabajo en equipo” de CEDEC. Rúbrica para avaliar o traballo en equipo (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Rúbrica para avaliar o reto

Rúbrica para avaliar o reto
| 4 Excelente | 3 Satisfactorio | 2 Mellorable | 1 Insuficiente
--- | --- | --- | --- | ---
Fontes de información | Fontes moi fiables e variadas, ben documentadas e exhaustivas. (4) | Fontes fiables e variadas, pero cunha pequena omisión. (3) | Fontes adecuadas pero limitadas en variedade ou profundidade. (2) | Non se citan fontes ou estas son pouco fiables ou inadecuadas. (1)
Representación da información | Información moi ben organizada, visualmente atractiva e clara. (4) | A información está clara e ben organizada. (3) | A información está algo clara, pero con moito texto ou detalles que dificultan a comprensión. (2) | A información non é clara e difícil de seguir. (1)
Análise dos datos | Análise profunda, ben argumentada e conectada cos datos. (4) | Análise detallada e ben fundamentada. (3) | A análise é correcta pero pouco detallada ou incompleta. (2) | Non se realiza análise ou esta é moi superficial. (1)
Conclusións | Conclusións moi ben fundamentadas, claras e moi ben conectadas cos datos. (4) | Conclusións ben fundamentadas, claras e coherentes cos datos. (3) | Conclusións axeitadas, pero sen conexión clara cos datos. (2) | Non se presentan conclusións ou estas son vagas e pouco fundamentadas. (1)
Terminoloxía científica | Terminoloxía científica ben utilizada en toda a ficha. (4) | Utilízase terminoloxía científica correcta e axeitada. (3) | Utilízase terminoloxía científica correcta, pero non totalmente equilibrada. (2) | Non se utiliza terminoloxía científica ou hai importantes erros no seu uso. (1)

Elaboración propia (proxecto cREAgal). Rúbrica para avaliar o reto (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Diario de aprendizaxe

Pensa e avalía. Accede ao teu diario de aprendizaxe e valora o traballo feito polo resto dos grupos empregando a rúbrica da fase 5.

Páxina 31 de 34

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)