# Os minerais na vida cotiá

# Para que usamos os minerais no día a día?

Os minerais están en todas partes! Sen eles, non poderiamos construír edificios, fabricar obxectos tecnolóxicos ou producir enerxía. Algúns exemplos dos seus usos son:

## Minerais metálicos

Son minerais de mena, aqueles dos que se obtén algún metal:

- Esfalerita (Zinc, Zn): para fabricar latón (aleación con cobre) e no galvanizado de ferro ou aceiro, evitando a súa corrosión.
- Calcopirita (Cobre, Cu): emprégase na fabricación de cables eléctricos e tamén en funxicidas agrícolas.
- Galena (Chumbo, Pb): úsase en baterías e para protección contra radiacións.
- Hematita (Ferro, Fe): produción de aceiro.

## Minerais industriais

Son minerais non metálicos que se utilizan directamente na industria pola súa composición ou propiedades.

- Calcita: un dos compoñentes empregados na fabricación de cemento.
- Xeso: usado na produción de escaiola e como regulador do fraguado do cemento.
- Arxilas: para fabricar ladrillos e tellas.
- Cuarzo: fabricación de vidro, paneis fotovoltaicos ou compoñentes electrónicos.

## Minerais para produción de enerxía

- Uraninita ou pechblenda: fonte principal de uranio, combustible nas centrais nucleares.

## Minerais na xoiería

- - Diamante, esmeralda, rubí, zafiro ou topacio: moi valiosos para a fabricación de xoias e obxectos de luxo.

## Minerais na industria alimentaria

- - - Halita: o sal común emprégase na conservación e condimentación de alimentos.
    - Magnesita: produción de produtos químicos e industriais como fertilizantes ou na alimentación animal.

## Hai moitos máis exemplos!

Se queres afondar un pouco máis, aquí tes outros exemplos:

- Ouro: emprégase en xoiería, reserva monetaria, electrónica e incluso en medicina.
- Casiterita: serve para obter estaño (Sn), moi común nas soldaduras.
- Grafito: en minas de lapis, como lubricante ou en compoñentes industriais.
- Fluorita: para reducir o punto de fusión do aceiro.
- Caolinita: na porcelana e na industria papeleira.
- Feldespatos: na industria cerámica.

## E os minerais estratéxicos?

Algúns minerais teñen a súa consideración de estratéxicos pola súa importancia en sectores económicos claves, como a industria electrónica ou na transición enerxética. Por exemplo:

- Da espodumena obtense litio (Li), elemento químico empregado na produción de baterías.
- Do coltán (asociación de dous minerais, columbita e tantalita), conséguese Niobio (Nb) e Tantalio (Ta), elementos químicos moi necesarios na fabricación de compoñentes electŕonicos de teléfonos móbiles ou tabletas.

Páxina 14 de 34

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)