# 4.1. Explorando a contorna

# Comezar a exploración

Antes de construír o voso xeoparque local, necesitades coñecer ben os minerais, as rochas e os espazos xeolóxicos da vosa contorna.

Algunhas webs de referencia son:

- Información xeográfica de Galicia – Visor de información xeográfica de Galicia. Entre outras, contén a capa de xeoloxía.
- Inventario español de lugares de interese xeolóxico – Lugares de interese xeolóxico (LIG) do IGME.
- Cartografía do Instituto Geológico y Minero de España – Mapa Xeolóxico de España a escala 1:50.000.
- Catastro mineiro de Galicia – Visor dos recursos mineiros de Galicia.
- Patrimonio xeomineiro de Galicia – Rutas e puntos de interese xeomineiro de Galicia.

Nesta primeira fase, poñeredes en marcha a vosa curiosidade e comezaredes a procura dos tesouros xeolóxicos que vos rodean. Para iso, debedes seguir estes pasos:

## Paso 1

### Estudar un chisco de xeoloxía

Estudaredes os minerais e rochas máis importantes para que poidades recoñecelos facilmente na vosa vila ou cidade.

## Paso 2

### Explorar a vosa contorna

Sairedes a explorar a vosa contorna para descubrir lugares de interese xeolóxico, como tipos de rochas, minerais, fenómenos xeolóxicos ou edificios e monumentos construídos con materiais da zona.

## Lectura facilitada

Antes de crear o voso xeoparque local,
necesitades coñecer ben os minerais, as rochas
e os lugares xeolóxicos da vosa contorna.

Nesta primeira fase, poñeredes en marcha a curiosidade
e comezaredes a buscar os tesouros xeolóxicos que vos rodean.

## Paso 1

### Aprender un pouco de xeoloxía

Imos estudar os minerais e rochas máis importantes,
para que os poidades recoñecer facilmente
na vosa vila ou cidade.

## Paso 2

### Explorar a vosa contorna

Sairedes a observar o que hai ao voso redor
e buscaredes lugares xeolóxicos interesantes,
como:

- Tipos de rochas ou minerais.
- Fenómenos xeolóxicos.
- Edificios ou monumentos feitos con materiais da zona.

## Audio

audio/mpeg

Páxina 28 de 34

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)