# 2. De que nos lembramos?

## Glosario

## Mineral

Definición:

  Material sólido, natural e inorgánico, con composición química definida e estrutura ordenada.

Exemplo:

  O cuarzo é un mineral moi abundante en Galicia.

## Rocha

Definición:

  Material sólido formado por un ou máis minerais.

Exemplo:

  En Galicia destacan rochas como o granito e a lousa.

# Comezamos a viaxe!

Imaxinade que podedes viaxar ao centro da Terra. A cada paso, descubriredes novas capas, materiais sorprendentes e procesos que levan millóns de anos en marcha.

A xeosfera, a parte sólida do noso planeta, garda os segredos da súa formación e evolución. Minerais e rochas forman montañas, modelan paisaxes e incluso forman parte dos obxectos que usades cada día.

Imos explorar as entrañas da Terra!

## Lectura facilitada

Imaxinade que podedes viaxar ao centro da Terra.

A cada paso, descubriredes novas capas,
materiais sorprendentes
e procesos que levan millóns de anos en marcha.

A xeosfera, que é a parte sólida da Terra,
garda os segredos da súa formación e evolución.

Os minerais e as rochas
forman montañas, modelan paisaxes
e tamén están en moitos obxectos que usades cada día.

Imos explorar o interior da Terra!

# Antes de nada... Canto sabes do chan que pisamos?

# Pregunta

1. Que é a xeosfera?

# Respostas

Opción 1

A capa de gases que rodea a Terra.

Opción 2

A parte sólida da Terra, formada por rochas e minerais.

Opción 3

A capa de auga que cobre o planeta.

Opción 4

O conxunto de seres vivos que habitan na Terra.

# Pregunta

2. Cal é a capa máis superficial da xeosfera?

# Respostas

Opción 1

O núcleo.

Opción 2

O manto.

Opción 3

A codia.

Opción 4

A atmosfera.

# Pregunta

3. Cal das seguintes opcións é un mineral?

# Respostas

Opción 1

Granito.

Opción 2

Basalto.

Opción 3

Cuarzo.

Opción 4

Vidro.

# Pregunta

4. As montañas fórmanse polo movemento de...?

# Respostas

Opción 1

Os ríos.

Opción 2

As placas tectónicas.

Opción 3

O vento.

Opción 4

As ondas do mar.

# Pregunta

5. Que fenómeno natural está relacionado co movemento das placas tectónicas?

# Respostas

Opción 1

Os furacáns.

Opción 2

As mareas.

Opción 3

Os terremotos.

Opción 4

A chuvia.

# Pregunta

6. Que efectos teñen a chuvia e o vento sobre as rochas?

# Respostas

Opción 1

Provocan o seu desgaste e erosión.

Opción 2

Vólvenas máis duras e resistentes.

Opción 3

Aumentan a súa temperatura.

Opción 4

Non producen ningún efecto.

# Pregunta

7. Que é e para que se usa o mármore?

# Respostas

Opción 1

É un tipo de metal empregado en xoiería.

Opción 2

É unha rocha utilizada para fabricar tellas.

Opción 3

É un mineral que se usa para fabricar vidro.

Opción 4

É unha rocha usada en construción e decoración.

# Pregunta

8. Que é e para que se usa o grafito?

# Respostas

Opción 1

É un mineral usado para facer minas de lapis.

Opción 2

É unha rocha que se emprega para construír edificios.

Opción 3

É un tipo de metal que se usa en xoiería.

Opción 4

É un mineral que se usa para fabricar vidro e cerámica.

# Pregunta

9. Como se formaron e para que se usan o carbón e o petróleo?

# Respostas

Opción 1

O carbón formouse a partir de plantas soterradas en pantanos e o petróleo a partir de organismos mariños; ambos úsanse como fontes de enerxía.

Opción 2

O carbón e o petróleo creáronse a partir de lava volcánica e empréganse para construír edificios.

Opción 3

Formáronse por minerais que cristalizaron baixo terra e utilízanse en xoiería.

Opción 4

O carbón xorde da auga do mar e o petróleo dos raios do Sol; ambos empréganse para fabricar vidro e plásticos.

# Pregunta

10. Que minerais e rochas se extraen en Galicia?

# Respostas

Opción 1

Ouro, diamantes e esmeraldas, empregados en xoiería.

Opción 2

Granito, lousa e cuarzo, usados en construción e industria.

Opción 3

Petróleo e gas natural, usados como combustibles.

Opción 4

Xeo e sal mariño, empregados na alimentación.

Activar JavaScript

Páxina 5 de 34

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)