# 4. Xeoparque local

# Retomando o reto...

Agora que xa estudastes as rochas, os minerais e a importancia dos xeoparques, chegou o momento de poñer en práctica todo o que aprendestes.

Recuperamos o reto co que comezamos: crear un xeoparque local que mostre a riqueza xeolóxica do voso territorio.

Para facer o voso proxecto máis especial, animámosvos a elixir un nome orixinal e único para o voso xeoparque, igual que os grandes xeoparques do mundo!

Ademais, cada curso podedes continuar ampliando o voso xeoparque, engadindo novos puntos de interese e creando novos roteiros.

Así, pouco a pouco, construiredes un proxecto colectivo que medre ano a ano e que poña en valor a riqueza xeolóxica da contorna.

Un xeoparque vivo, en constante evolución, que reflicta todo o que ides aprendendo.

## Lectura facilitada

Agora que xa sabedes máis sobre as rochas, os minerais e os xeoparques,
é hora de poñer en práctica todo o aprendido.

Volvemos ao reto inicial:
crear un xeoparque local
que amose a riqueza xeolóxica da vosa zona.

Para facer o proxecto aínda máis especial,
animámosvos a poñerlle un nome orixinal e único,
como fan os grandes xeoparques do mundo.

Ademais, cada curso podedes facer medrar o voso xeoparque.
Podedes engadir novos lugares interesantes
e crear máis roteiros.

Desta forma, paso a paso,
construiredes un proxecto conxunto
que medra cada ano
e que amosa a riqueza xeolóxica da contorna.

Será un xeoparque vivo,
que cambia e mellora co tempo,
e que reflicte todo o que ides aprendendo.

## Audio

audio/mpeg

# O Xeoparque Galaico

A continuación, móstrase un exemplo de reto que vos pode servir como punto de partida ou guía para crear o voso propio xeoparque local.

Este modelo amosa diferentes maneiras de recoller, organizar e presentar o patrimonio xeolóxico da contorna.

Está feito con ferramentas dixitais; non obstante, vós podedes empregar os recursos que queirades.

O importante é darlle visibilidade á xeoloxía da vosa zona!

- Mapa do Xeoparque Galaico:

- Fichas dos puntos de interese xeolóxico:

Ficha 1 - Cantís de Vixía Herbeira
Ficha 2 - Praia de Trece
Ficha 3 - Pico Sacro
Ficha 4 - Canteiras de mármore de Sasdónigas
Ficha 5 - Pedregal de Irimia
Ficha 6 - Penas de Rodas
Ficha 7 - Lousa de Valdeorras
Ficha 8 - Mina de wolframio de Casaio
Ficha 9 - Serra do Xurés
Ficha 10 - Mineralización de berilo da Franqueira
Ficha 11 - Granito do Porriño
Ficha 12 - Monte do Galiñeiro

# Diario de aprendizaxe

Que riscos ou desafíos cres que habería ao crear un xeoparque local?

Accede ao teu diario de aprendizaxe e reflexiona sobre como cres que un xeoparque podería mellorar a vida da xente da zona.

Páxina 27 de 34

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)